**(nu produce efecte juridice)\***

**ROMÂNIA**

**JUDEŢUL MUREŞ INIŢIATOR**

**MUNICIPIUL TÂRGU MUREŞ PRIMAR,**

**DIRECŢIA ŞCOLI SOÓS ZOLTÁN**

**Nr. \_\_\_\_\_\_\_\_\_\_din 15.12.2021**

**REFERAT DE APROBARE**

**a proiectului de hotărâre privind funcționarea centrelor de vaccinare împotriva COVID 19, la nivelul Municipiului Târgu Mureş, în locațiile** Casa de Cultură Mihai Eminescu Târgu Mureş,str. Nicolae Grigorescu, nr.19, Centrul Tineretului din Târgu Mureș, str. Nicolae Grigorescu, nr.19, respectiv Casa de oaspeţi a Primariei–str. Plutelor, nr.2

Prin hotărârea nr.1 din 14 ianuarie 2021, Consiliului Local al Municipiului Târgu Mureș a dispus inființarea centrelor de vaccinare împotriva virusului SARS COV 2 la nivelul Municipiului Târgu Mureș în următoarele locații :

* Sala de sport a Scolii Gimnaziale Alexandru Ioan Cuza- str. Bărăganului nr.2B
* Sala de sport a Şcolii Gimnaziale Tudor Vladimirescu-str.Cutezanţei, nr.51,
* Sala de sport a Scolii Gimnaziale Serafim Duicu-str. Hunedoarei nr.38
* Casa de Cultură Mihai Eminescu Târgu Mureş,str. Nicolae Grigorescu, nr.19
* Casa de oaspeţi –str. Plutelor, nr.2

În cadrul aceleasi hotărâri s-a dispus schimbarea temporară a destinației imobilelor reprezentand săli de sport în centre de vaccinare pentru o perioadă de 6 luni cu posibilitate de prelungire, cu respectarea dispozitiilor legale.

Ca urmare a hotărârii mai sus menționate, executivul Municipiului Târgu Mureș , prin intermediul aparatului de specialitate al primarului a procedat la dotarea imobilelor respective transformandu-le în centre de vaccinare, conform reglementărilor legale în vigoare prevăzute de HG nr.1031/2020, respectiv Instructiunile Comitetului Național de Coordonare a activităților privind vaccinarea împotriva SARS COV 2.

Dacă la deschiderea acestor centre, interesul populației pentru vaccinarea împotriva virsului SARS COV 2 era unul ridicat, 4 dintre acestea funcționând la capacitate maxima, începand cu luna iunie 2021, interesul populației pentru vaccinare scăzand considerabil nu doar la nivel local ci și la nivel național, s-a ajuns astfel în situația în care numărul maxim de persoane ce solicită aceste servicii fiind in jur de 100/zi/total centre.

Cu toate acestea, începând cu data de 15 noiembrie 2021, la nivelul Municipiului Târgu Mureș a mai fost înființat un centru de vaccinare, respectivul Centrul Tineretului.

Întrucât, prin HCl nr.352 din 28 octombrie 2021, au fost închise centrele de vaccinare aflate în subordinea autorității publice locale ce functionau în sălilele de sport a Scolii Gimnaziale Alexandru Ioan Cuza si Scoala Gimnaziala Serafim Duicu, considerăm util ca si sala de sport a Scolii Gimnaziale Tudor Vladimirescu să fie redată circuitului educațional, de vreme ce la nivelul Municipiului Târgu Mureș, există cele trei locații amenajate ca centre de vaccinare in incinta Casei de Oaspeți a Primariei, respectiv Casa de Cultura Mihai Eminescu si Centrul Tineteretului din Hotel Tineretului, în măsura să asigure corespunzator cerințele actuale ale populatiei, la nivel local în ceea ce privește vaccinarea.

Considerăm astfel, necesară încetarea aplicabilității efectelor HCL nr.352 din 28 octombrie 2021, în sensul închiderii centrului de vaccinare deschis in incinta sălii de sport din cadrul Scolii Gimnaziale Tudor Vladimirescu din Târgu Mures începând cu 15 ianuarie 2022, dată la care se vor relua cursurile școlare..

Urgenta luarii unei atari hotărâri este justificată și de anotimp, întrucât cursurile scolare fiind în plină desfășurare, plin sezon de iarnă, se impune asigurarea conditiilor adecvate desfășurării orelor de educație fizică și sport în incinta sălii de sport mai sus menționate, tocmai pentru evitarea sedentarismului in cadrul colectivității de elevi, cu atât mai mult cu cât la nivel local cerința de asigurare a vaccinului în randul populatiei este asigurata în cadrul celor trei centre indicate și în cadrul cărora există posibilitatea deschiderii mai multor fluxuri în cazul unor solicitari mai mari.

Efectuarea orelor de educație fizica si sport de către elevii din această unitate de invățământ prezintă numeroase beneficii precum: – reglarea tensiunii arteriale, managementul masei corporale, reducerea riscului de boală cardiacă, atac cerebral, scăderea riscului de depresie, a declinului cognitiv și întârzierea debutului demenței sprijină dezvoltarea armonioasă, succesul academic și socializarea

În contexul pandemiei COVID‐19: prin limitarea deplasărilor în mare măsură, prin obligatia de distanțare fizică și socială, folosirea măsurilor de protecție sanitară, limitarea accesului la infrastructură și servicii (ex. săli de sport, bazine, ore educație fizică) au dezvoltat tendința spre sedendarism, stress psihic și social la foarte multi copii.

Faţă de situaţia mai sus descrisă se impune adoptarea unei hotărâri cu privirela funcționarea centrelor de vaccinare la nivel local și de modificarea a prevederilor din HCL nr.352/28.10.2021, întrucât în conformitate cu disp.art.129 din OUG nr.57/2019 privind Codul Administrativ, Consiliul Local are iniţiativă şi hotărăşte, în condiţiile legii, în toate problemele de interes local.

Aviz favorabil al

compartimentului de resort,

Direcţia Şcoli,

Ing. Horaţiu Lobonţ

întocmit/ D.M

**R O M Â N I A**

(nu produce efecte juridice)\*

**JUDEŢUL MUREŞ Primar,**

**CONSILIUL LOCAL MUNICIPAL TÂRGU MUREŞ Soos Zoltan**

**H O T Ă R Â R E A nr. .........**

**din ........................................2021**

**privind funcționarea centrelor de vaccinare împotriva virusului SARS COV 2, la nivelul Municipiului Târgu Mureş, în locațiile** Casa de Cultură Mihai Eminescu Târgu Mureş,str. Nicolae Grigorescu, nr.19, Centrul Tineretului din Târgu Mureș, str. Nicolae Grigorescu nr.19, respectiv Casa de oaspeţi –str. Plutelor, nr.2

***Consiliul local municipal Târgu Mureş, întrunit în şedinţă extraordinară,***

Văzând Referatul de aprobare nr. \_\_\_\_\_\_\_\_din 15.12.2021 , iniţiat de Primarul Municipiului Târgu Mureş, prin Direcţia Şcoli, relativ la necesitatea adoptării unei hotărâri privitoare la funcționarea centrelor de vaccinare împotriva virsului SARS COV 2 la nivelul Municipiului Târgu Mureș încetarea efectelor HCL nr.352/28.10.2021,

Având în vedere prevederile art. 105 alin.1 lit.a) din OUG nr.57/2019 privind Codul administrativ,

Dispoziţiilor HG nr.1031/2020 privind aprobarea Strategiei de vaccinare împotriva COVID-19 în România

Ordinul Ministerului Sănătăţii nr.2171/181/M.223/4380/2020 pentru stabilirea normelor privind autorizarea, organizarea şi funcţionarea centrelor de vaccinare împotriva COVID-19,

Legea educației naționale nr.1/2011,.cu modificările și completările ulterioare,

Art.5 din Legea nr.69/2000, legea educației fizice si sportului cu modificările si completarile ulterioare

Raportul Comisiilor de specialitate din cadrul Consiliului Local Municipal Târgu Mureş,

Ţinând cont de prevederile art.41, alin.5 şi ale art.59 din Legea nr.24/2000 privind normele de tehnică legislativă pentru elaborarea actelor normative, republicată

În temeiul prevederilor art.129, alin.1, alin.2, lit.a, e, alin.7 lit.a,c, art. 136, din OUG nr.57/2019 privind Codul administrativ,

**H o t ă r ă ş t e :**

**Art. 1**. Se aprobă funcționarea centrelor de vaccinare împotriva SARS-CoV-2 la nivelul Municipiului Târgu Mureş **în locațiile :**

* Casa de Cultură Mihai Eminescu Târgu Mureş,str. Nicolae Grigorescu, nr.19 ,
* Centrul Tineretului- Târgu Mureș, str. Nicolae Grigorescu, nr.19
* Casa de oaspeţi –str. Plutelor, nr.2

**Art. 2. Î**ncepând cu data adoptării prezentei, HCL nr.358/28.10.2021 își încetează aplicabilitatea

**Art.3.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art.5** Prezenta hotărâre se comunică:

- Şcolii Gimnaziale Tudor Vladimirescu

- Direcţiei Şcoli,

- DSP Mureș

**Viză de legalitate**

**Secretar General al Municipiului Târgu Mureş**

**Bâta Anca Voichița**